גדיר האני

גדיר האני (בערבית: غدير هاني,; נולדה ב-3 בנובמבר 1977) היא אשת חינוך ומגשרת ערבייה-ישראלית, פובליציסטית, פעילה חברתית ופעילה למען חיים משותפים יהודים וערבים. חברת הנהגה בתנועת עומדים ביחד ובתנועת נשים עושות שלום. זוכת פרס סמי מיכאל לפעילות חברתית לשנת 2018 ופרס תקווה ישראלית לקידום שותפות בחברה הישראלית לשנת 2020.

== ביוגרפיה ==
גדיר האני נולדה וגדלה בעכו, לאביה מרואן ואימה גאדה. היא הבכורה מבין שישה ילדים, ולה ארבע אחיות ואח. מגיל צעיר הייתה פעילה במתנ"ס הערבי-יהודי בעכו.<ref name=":1" />

=== השכלה ===
לאחר סיום לימודיה בתיכון ב-1995 הוסמכה האני כחובשת ולמדה הנהלת חשבונות. בהמשך הוכשרה לניהול מרכזי העשרה לגיל הרך בתחום האומנות, ולהנחיית קבוצות למנחים בחברה רב תרבותית במכללת קיי בבאר שבע.<ref name=":1"></ref>

היא בוגרת תוכניות חברתיות שונות וביניהן תוכנית הייחוד והיחד של תנועת תיקון (2015), תוכנית "מתחברות להשפעה" של המועצה הלאומית של נשים יהודיות ואוניברסיטת תל אביב להעצמת השדה הפמיניסטי בישראל (2019), תוכנית העמיתים של מרכז השל לקיימות (2021),<ref></ref> תוכנית העמיתים של Search for Common Ground לחזון הבין דתי (2022) והתוכנית לניהול משא ומתן מדיני בראייה מגדרית מטעם עמותת איתך מעכי - משפטניות למען צדק חברתי (2023).<ref></ref>

=== קריירה ===
בין השנים 1995 ועד 2000 עבדה האני בתפקידי הדרכה במתנ"ס בעכו, במקביל לתפקידים משרדיים שונים.

בשנת 2000 עברה להתגורר ביישוב חורה בנגב ובשנים 2001 עד 2009 שימשה כמנהלנית במוסדות חינוך בישוב: במתנ"ס, בבית הספר העל יסודי טכנולוגי, בתיכון עתיד "אלנור" ובמרכז המחוננים.

החל משנת 2009 הצטרפה לאג'יק מכון הנגב כרכזת פיתוח כלכלי. במסגרת זו הייתה מיוזמות פרויקט אלסנאבל ("שיבולים"), עסק חברתי בשותפות של אג'יק עם המועצה המקומית חורה בתחום תעסוקה והעצמה של נשים, המספק אלפי מנות חמות לתלמידי בתי הספר בחורה ובסביבה.<ref name=":0"></ref><ref></ref> ב-2020 סיימה את תפקידה ומאז משמשת כחברת הוועד המנהל של הפרויקט.

הייתה שותפה לייסוד הפרויקט האקולוגי ואדי עתיר ועבדה בו משנת 2008 ועד 2021 כמנהלנית ובהמשך בניהול תחום התיירות, קשרי הקהילה והמדיה החברתית.<ref></ref><ref></ref>

בשנת 2021 שבה האני להתגורר בעכו. בשנים 2021 עד 2023 שימשה כרכזת פרויקט מחל-לי, לשילוב נשים במועצות המקומיות הערביות, במרכז מסאואה לזכויות האזרחים הערביים בישראל.

משנת 2021 היא משמשת כמנהלת הכספים של תנועת עומדים ביחד, ומשנת 2022 היא משמשת גם כרכזת תוכנית ערים מעורבות במרכז הגישור העירוני בעכו. בשנת 2023 חזרה לעבוד גם בפרויקט ואדי עתיר כמנהלת מחלקת התיירות וקשרי הקהילה.<ref name=":1" />

=== פעילות ציבורית וחברתית ===

בשנת 2000, בתקופת האינתיפאדה השנייה, יזמה האני בשיתוף עם אמל אלסאנע אלחג'וג', מייסדת אג'יק מכון הנגב, מפגשים בין נשים מוסלמיות ויהודיות שעסקו במנהגים ובערכים בשתי הדתות.

מ-2009 חברה במען - הפורום לארגוני נשים ערביות בנגב, העוסק בין השאר במאבק באלימות נגד נשים ובפוליגמיה.

ב-2015 הצטרפה כחברה בתנועת נשים עושות שלום.<ref></ref> שימשה כחברת צוות ההיגוי של התנועה עד 2020 ומאז משמשת כחברת הנהגה.

מ-2016 פעילה בעמותת הגר לחינוך הדו לשוני בבאר שבע ומ-2020 משמשת כחברת הוועד המנהל של העמותה.<ref></ref>

מ-2017 משמשת כחברת הנהגה בתנועת עומדים ביחד וכחברה בתנועת קול אחר, היוזמה הבין דתית בנגב.

מ-2018 חברה בתוכנית העמיתים של Search for Common Ground לחזון הבין דתי. במסגרת זו מנהלת החל מ-2022 את דף הפייסבוק הבימה אלמנבאר, הכולל תוכן ומאמרים העוסקים ביהדות ובאסלאם.<ref></ref> מ-2021 חברה גם ביוזמה הבין דתית של בית המדרש רוח גלילית.

מ-2019 חברה בצוות ההיגוי 1325 של עמותת איתך מעכי - משפטניות למען צדק חברתי, הפועל ליישום החלטה 1325 של מועצת הביטחון של האו"ם להגנה על נשים ולהבטחת ייצוגן ומ-2020 משמשת כחברת הוועד המנהל של פרויקט אלסנאבל במכון אג'יק. פעילה גם למען תושבי הכפרים הבלתי מוכרים בנגב.<ref></ref>

מקיימת מפגשים חינוכיים העוסקים בשותפות ערבית יהודית ושיח בין דתי במסגרות חינוך שונות.

ב-2018 עם אישור חוק הלאום, יזמה כמחאה על העברת החוק רעיון להחלפת השם ברשתות החברתיות לערבית וזכתה להיענות של אלפי גולשים מהארץ ומהעולם.

ב-2023 הצטרפה למחאה נגד הרפורמה המשפטית ופעלה לחיבור החברה הערבית למחאה למען הדמוקרטיה. היא הרבתה לנאום בהפגנות בדרישה שלא להדיר פלסטינים מהדמוקרטיה הישראלית.<ref></ref><ref></ref><ref></ref>

=== בתקשורת ===
האני מרבה לכתוב טורי דעה המתפרסמים באתרים שונים בעברית, ערבית ואנגלית, בין השאר בעיתון הארץ ובעיתון Times of Israel.<ref></ref><ref></ref> כמו כן היא מרבה להתראיין בנושאים הנוגעים לחיים משותפים.<ref></ref><ref></ref><ref></ref><ref name=":2" />

== פרסים והוקרה ==
* 2018 - פרס סמי מיכאל עבור פעילות חברתית.<ref name=":0" />
* 2018 - רשימת 50 הגיבורים החברתיים של ידיעות אחרונות.
* 2020 - פרס תקווה ישראלית עבור פעילות לקידום שותפות בחברה הישראלית.<ref></ref><ref></ref>
* 2020 - רשימת 20 המשפיעים על החיים בנגב ב-20 השנים האחרונות מטעם מיינט באר שבע.<ref></ref>

== קישורים חיצוניים ==
* ברשת הפייסבוק
* 
* [https://ha-migdalor.co.il/lecturers/gadir-hani/ גדיר האני], באתר המגדלור
* [https://www.haaretz.co.il/ty-WRITER/0000017f-da5a-d718-a5ff-faded9e40000 גדיר האני] בהארץ

== הערות שוליים ==

קטגוריה:פעילות חברתיות ישראליות
קטגוריה:פובליציסטיות ישראליות
קטגוריה:מגשרות ישראליות
קטגוריה:עכו: אישים
קטגוריה:ערביות ישראליות
קטגוריה:נשות חינוך ישראליות
קטגוריה:ישראלים שנולדו ב-1977